b'\n_START_ARTICLE_\nKvotestafas\n_START_PARAGRAPH_\nKvotestafas (angl. quarterstaff)\xc2\xa0\xe2\x80\x93 nelanks\xc4\x8dios karties tipo viduram\xc5\xbei\xc5\xb3 angl\xc5\xb3 medinis, kartais\xc2\xa0\xe2\x80\x93 metalu apkaustytais galais. Kartais \xc5\xa1iuo pavadinimu vadina kit\xc5\xb3 taut\xc5\xb3 kovines kartis (japon\xc5\xb3 bo, kin\xc5\xb3 gun\xc4\x85, pranc\xc5\xabz\xc5\xb3 baton\xc4\x85).\n_START_SECTION_\nKvotestafo sandara\n_START_PARAGRAPH_\nKvotestafus darydavo i\xc5\xa1 \xc4\xafvairios kietos lapuo\xc4\x8di\xc5\xb3 medienos, da\xc5\xbeniausiai\xc2\xa0\xe2\x80\x93 i\xc5\xa1 uosio, \xc4\x85\xc5\xbeuolo, lazdyno ar gudobel\xc4\x97s. Vienas ar abu galai gali b\xc5\xabti apkaustyti ar tur\xc4\x97ti metalinius spyglius. Ilgis gana \xc4\xafvairus, nuo 1,8 iki 2,7\xc2\xa0m. Kartais naudodavo ir labai ilgas kartis\xc2\xa0\xe2\x80\x93 nuo 3,6 iki 5,4\xc2\xa0m. V\xc4\x97liau kvotestafai trump\xc4\x97jo ir lengv\xc4\x97jo. Viktorijos laik\xc5\xb3 Anglijoje kartais naudojo 3\xc2\xa0m ilgio bambukines kartis._NEWLINE_Kvotestafas gali b\xc5\xabti laikomas ginklu, artimu dvirankei kuokai, nors jo mas\xc4\x97 tolygiai pasiskirs\xc4\x8diusi per vis\xc4\x85 ilg\xc4\xaf (i\xc5\xa1skyrus kvotestafus apkaustytais galais). Kvotestafu galimi triu\xc5\xa1kinantys sm\xc5\xabgiai, buki baksniai ar ieti\xc5\xa1ki d\xc5\xabriai, jei apkaustai su spygliais. Kvotestafo naudojimas pana\xc5\xa1us \xc4\xaf kautynes daugeliu kit\xc5\xb3 ilgako\xc4\x8di\xc5\xb3 ginkl\xc5\xb3, tod\xc4\x97l kvotestafus neretai naudojo kaip pradinio apmokymo ginkl\xc4\x85 prie\xc5\xa1 pereinant prie alebard\xc5\xb3, gleiv\xc5\xb3 ir pan.\n_START_SECTION_\nKvotesatfo naudojimo istorija\n_START_PARAGRAPH_\nKvotesafus lengva pasidaryti, tod\xc4\x97l juos ar pana\xc5\xa1ius naudojo daugelyje \xc5\xa1ali\xc5\xb3. Kartis naudoja daugelyje Azijos kovos men\xc5\xb3. Kvotestafas buvo \xc4\xafprastinis ginklas Anglijoje. Apie 1500\xc2\xa0m. kvotestafas tapo populiariu kovos mokymo ginklu Londone. Apie 1700\xc2\xa0m. kvotestafai asocijavosi su dvikovomis d\xc4\x97l pinigini\xc5\xb3 priz\xc5\xb3._NEWLINE_XIX a. antroje pus\xc4\x97je bambukinius bei uosinius kvotestafus v\xc4\x97l \xc4\x97m\xc4\x97 naudoti kaip mokomuosius ginklus (kartu su fechtavimo ir pana\xc5\xa1iomis apsaugomis) kai kuriose Londono fechtavimo mokyklose. XX a. prad\xc5\xbeioje kai kur supaprastinto fechtavimo kvotestafais mokydavo skautus.'